
ŠILUTĖS RAJONO SAVIVALDYBĖS ADMINISTRACIJOS
ŪKIO SKYRIUS

AIŠKINAMASIS RAŠTAS
DĖL TARYBOS SPRENDIMO PROJEKTO 
„DĖL TURTO PERDAVIMO SAVIVALDYBĖS BIUDŽETINĖMS ĮSTAIGOMS“

2026 m. rugpjūčio 10 d.
Šilutė

	1. Parengto projekto tikslai ir uždaviniai.

	Perduoti Savivaldybės biudžetinėms įstaigoms patikėjimo teise valdyti, naudoti ir disponuoti juo Savivaldybei nuosavybės teise priklausantį ilgalaikį turtą pagal priedą nuostatuose numatytai veiklai vykdyti.

	2. Kaip šiuo metu yra sureguliuoti projekte aptarti klausimai.

	Vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, išimtinė Savivaldybės tarybos kompetencija yra: sprendimų dėl disponavimo Savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 12 straipsnio 1 dalimi, Savivaldybės turtas, įskaitant pripažintą nereikalingu arba netinkamu (negalimu) naudoti savivaldybės turtą, patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka. Sprendimą dėl savivaldybės turto perdavimo patikėjimo teise savivaldybės tarybos nustatyta tvarka ir atvejais priima savivaldybės taryba arba jos įgalioti savivaldybės turto valdytojai.
Vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalies 1 punktu, savivaldybių turtas gali būti perduodamas patikėjimo teise savivaldybės biudžetinėms įstaigoms.

	3. Kokių pozityvių rezultatų laukiama.

	Savivaldybės biudžetinėms įstaigoms bus perduotas Savivaldybės turtas, reikalingas nuostatuose numatytai veiklai vykdyti.

	4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.

	Nenumatoma.

	5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą. 

	Galiojančių aktų nereikės pakeisti ar panaikinti; Kolegijos ar mero priimamų aktų nereikia. 

	6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.

	Antikorupcinio vertinimo atlikti nereikia.

	7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.

	Savivaldybės administracija, atsižvelgdama į Sveikatos apsaugos ministerijos rekomendacijas, iš Savivaldybės biudžeto lėšų nupirko švietimo įstaigoms sprendimo projekto priede nurodytus defibriliatorius. Automatiniai išoriniai defibriliatoriai (AID) mokyklose yra reikalingi tam, kad staigaus širdies sustojimo atveju būtų galima per pirmąsias minutes išgelbėti gyvybę mokiniui, mokytojui, darbuotojui ar mokyklos lankytojui.
[bookmark: _GoBack]Automatiniai išoriniai defibriliatoriai jau yra įrengti: Pamario progimnazijoje, Šilutės autobusų stotyje, Savivaldybės pastate, Vydūno gimnazijoje, Pirmoje gimnazijoje, Kultūros pramogų centre, Šilutės baseine, Vydūno gimnazijos sporto salėje, F. Bajoraičio viešojoje bibliotekoje.

	8. Projekto autorius ar autorių grupė.

	 Daiva Thumat, Ūkio skyriaus vyriausioji specialistė.

	9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.

	Šilutės rajono savivaldybės biudžetinėms įstaigoms, patikėjimo teise valdyti, naudoti ir disponuoti juo, ilgalaikį turtą.

	10. Kiti, autorių nuomone, reikalingi pagrindimai ir paaiškinimai.

	Papildoma medžiaga pridedama.





Ūkio skyriaus vyriausioji specialistė   				    Daiva Thumat

